
Papi a bay busca Pattu su rapport cerca juffrouw Anuradha. 
El a tuma e rapport mescos cu ta un caha grandi di mangel el a haya - 
cu un smile grandi riba su cara. 

Biaha pasa, Pattu a uza su rapport pa traha un avion di papel. 
E kiermen cu el a mand'e bula bay cas, pero e rapport nunca no a yega. 
Hmm, dicon lo ta? 

Kisas e parha den e palo lo por conta bo 
con dushi e neishi ta cu el a traha cu e rapport. 
Of e rapport por a sirbi manera un cone pa hinca batata hasa aden. 

P'esey e biaha aki, Papi mes a bay cu Pattu pa busca su rapport cerca e maestro. 
Papi a habri Pattu su rapport. Prome su smile tabata mes grandi cu un slice di papaya, 
pero despues el a bira mes chikito cu un slice fini di lamunchi. 

Un 3 pa Lesamento. Papi su wenkbrauwnan a dal den otro manera dos toro cu ta boks. 
Un 4 pa Matematica. El a sacudi cabes di un banda pa otro, manera un mata den maltempo. 
Un 2 pa Idioma. El a laga un suspiro pisa bay, mescos cu un motor di trein. 

Mientras nan tabata cana bay cas, Papi a pensa: "E rapport aki - leumay avion di papel, 
miho traha un raket fo'i dje pa nos mand'e leu, leu aya! Kico Pattu su mama lo bisa? 
E semper tabata e miho alumno den su klas." 








Net na e momento ey, Pattu su amigo Shambavi a core bin duna Pattu un mangel. 
"Esaki ta pa bo, pa comparti bo potlood cu mi ayera, ora mi a lubida esun di mi", 
Shambavi a bisa. 

"Ta p'esey Pattu sa bin cas sin potlood", Papi tabata pensa. 

Na caminda pa cas, un gang di cacho a compaña nan, ta bati rabo bay. 

Pattu a zak abou pasa man riba nan cabes. "Ehm ... mi sa duna Kalu, Chintu y Bintu parti di mi 
cuminda di merdia”, el a bisa. 

"Y bo mama semper t'asina contento cu bo ta pidi extra cuminda”, Papi tabata pensa. 

"Si e mester sa unda e cuminda ta disparce!" 


9/14 





Pattu y Papi tabata casi yega cas, ora cu nan bisiha Mo Das tabata grita nan for di su cura, "Con 
ta, Pattu? Awe si mi no tin mester di remedi." 

Papi tabata pensa, "Nos no tin mester di remedi tampoco. Dicon e ta papia di remedi?" 

Mo Das a splica, "Mi sa pidi bo yiu pa cumpra remedi pa mi na botica. E semper ta trece e rest'i 
placa corecto bek pa mi. Sigur bo ta hopi orguyoso di dje!" 

Na cas, Mami a sali puntra, "Con Pattu su rapport ta?" 
Papi a cera wowo bisa, "Mi a keda den shock!" 
Pattu su cara tabata chikito mescos un druif placha. 

"Un 9 pa comparti", Papi a bisa. 
"Un 10 pa generosidad. 
Y un 11 pa respet." 

Pattu su cara tabata manera un apelsina y esun di Mami manera un patia - 
nan tabata briya di alegria. 

Mami y Pattu a bay sinta. 
"Esaki ta mi rapport di 
berdad", Pattu a bisa. 


Mami a smile cu ne. "Un 12 


pa ta honesto. Tremendo 
rapport, miho cu tur!" 

E rapport super spantoso 


di berdad Si bo por a duna bo mes un rapport pa con abo ta como persona y 
(Pa pia mento (Aru ba )) no djis pa siña y haci proefwerk so ... Ki puntonan lo bo haya e ora 


ey? 


This is a Level 3 book for children who are ready to read on their own. 

